BGRIM วิ่งเกือบ 3% รับข่าวตั้งบ.ย่อยใหม่ในมาเลเซียผลักดันธุรกิจพลังงานเต็มสูบ
BGRIM วิ่งเกือบ 3% รับข่าวตั้งบ.ย่อยใหม่ในมาเลเซียผลักดันธุรกิจพลังงานเต็มสูบ โดยล่าสุด ณ เวลา 10.10 น. อยู่ที่ระดับ 28.50 บาท บวก 0.75 บาท หรือ 2.70% สูงสุดที่ระดับ 28.50 บาท ต่ำสุดที่ระดับ 28 บาท ด้วยมูลค่าการซื้อขาย 98.23 ล้านบาท
18 ก.ย. 2561

ผู้สื่อข่าวรายงานว่า ราคาหุ้น บริษัท บี.กริม เพาเวอร์ จำกัด (มหาชน) หรือ BGRIM ณ เวลา 10.10 น. อยู่ที่ระดับ 28.50 บาท บวก 0.75 บาท หรือ 2.70% สูงสุดที่ระดับ 28.50 บาท ต่ำสุดที่ระดับ 28 บาท ด้วยมูลค่าการซื้อขาย 98.23 ล้านบาท

โดยราคาหุ้น BGRIM ปรับตัวขึ้นแรงวันนี้ หลังบริษัทมีการแจ้งข้อมูลผ่านระบบสารสนเทศตลาดหลักทรัพย์แห่งประเทศไทยว่า ที่ประชุมคณะกรรมการบริษัทเมื่อวันที่ 12 ก.ย.ที่ผ่านมา อนุมัติให้จัดตั้งบริษัทย่อยแห่งใหม่ของบริษัทในประเทศมาเลเซีย เพื่อรองรับการพัฒนาโอกาสทางธุรกิจของบริษัทในประเทศมาเลเซีย ซึ่งมีนโยบายในการสนับสนุนและผลักดันระบบด้านการพลังงานของประเทศ
สำหรับบริษัทย่อยอยู่ภายใต้ชื่อ B.Grimm Power (Malaysia) Sdn. Bhd. ทุนจดทะเบียน 1 ล้านริงกิตมาเลเซีย หรือประมาณ 7,875,790.50 บาท (อัตราแลกเปลี่ยน ณ วันที่ 18 ก.ย.61) โดยบริษัทถือหุ้น 100%